### NN 67/2025 (9.4.2025.), Odluka Agencije za elektroničke medije klasa: UP/I-614-03/24-09/06, urbroj: 114-03/04-25-05 od 3. travnja 2025.

Agencija za elektroničke medije

867

Vijeće za elektroničke medije, u sastavu Josip Popovac, predsjednik Vijeća, Robert Tomljenović, zamjenik predsjednika Vijeća te Mladen Čutura, Anita Malenica, Davor Marić, Željko Topić i Jasna Vaniček-Fila, kao članovi Vijeća, na temelju odredbe članka 71. stavka 7. Zakona o elektroničkim medijima (»Narodne novine«, broj 111/21 i 114/22), članka 12. stavka 1. Pravilnika o Fondu za poticanje pluralizma i raznovrsnosti elektroničkih medija (»Narodne novine«, broj 84/22) i članka 18. stavka 4. Statuta Agencije za elektroničke medije (»Narodne novine«, broj 85/22), u postupku pokrenutom po službenoj dužnosti, radi poticanja produkcije, pretprodukcije i distribucije vlastitih audiovizualnih programa i sadržaja i proizvodnje radijskih programa i sadržaja nakladnika neprofitne televizije i nakladnika televizije na lokalnoj i regionalnoj razini te neprofitnih nakladnika radija i nakladnika radija na lokalnoj i regionalnoj razini za 2025., na 13-25 sjednici održanoj 3. travnja 2025., donosi

ODLUKU

I. Na temelju provedenog Javnog natječaja broj 5/24 za raspodjelu sredstava Fonda za poticanje pluralizma i raznovrsnosti elektroničkih medija – nakladnika neprofitne televizije i nakladnika televizije na lokalnoj i regionalnoj razini te neprofitnih nakladnika radija i nakladnika radija na lokalnoj i regionalnoj razini za 2025. godinu (»Narodne novine«, broj 148/2024 od 18. prosinca 2024. godine – dalje u tekstu: Javni natječaj), dodijeljena su ukupna sredstva za:

– 15 nakladnika televizije u iznosu od = 1.638.933,11 eura,

– 9 nakladnika radija i neprofitnog radija u iznosu od = 113.814,80 eura.

Nakladnicima televizije dodijeljena su sredstva Fonda za poticanje pluralizma i raznovrsnosti elektroničkih medija kako slijedi:

|  |  |  |  |  |  |
| --- | --- | --- | --- | --- | --- |
| Nakladnici televizije | Broj planiranih emitiranja | Trajanje emisija | Bodovi | Tražena sredstva (€) | Dodijeljena sredstva (€) |
| DIADORA MEDIA d.o.o. | 157 | 115 | 1.596,00 | 680.000,00 | 92.885,10 |
| DIADORA TV | 157 | 115 | 1.596,00 | 680.000,00 | 92.885,10 |
| Nacionalne manjine u Republici Hrvatskoj |  |  |  |  |  |
| ŽIVOT MANJINA | 40 | 20 | 406,00 | 170.000,00 | 23.628,67 |
| Poticanje kulturne raznolikosti i njegovanje baštine |  |  |  |  |  |
| KULTURNO D | 40 | 50 | 434,00 | 170.000,00 | 25.258,23 |
| Povijesno vjerodostojno prikazivanje Domovinskoga rata |  |  |  |  |  |
| TRAGOVI SLOBODE | 40 | 25 | 364,00 | 170.000,00 | 21.184,32 |
| Razvoj odgoja i obrazovanja |  |  |  |  |  |
| GAUDEAMUS | 37 | 20 | 392,00 | 170.000,00 | 22.813,88 |
| KANAL RI d.o.o. | 417 | 84 | 1.505,00 | 201.818,50 | 87.589,02 |
| KANAL RI | 417 | 84 | 1.505,00 | 201.818,50 | 87.589,02 |
| Ostvarivanje prava građana na javno informiranje |  |  |  |  |  |
| DNEVNIK | 365 | 24 | 630,00 | 97.538,50 | 36.665,17 |
| Poticanje kulturne raznolikosti i njegovanje baštine |  |  |  |  |  |
| KULT KULTURE | 26 | 30 | 441,00 | 53.740,00 | 25.665,62 |
| Poticanje razvoja svijesti o ravnopravnosti spolova i drugih najviših vrednota ustavnoga poretka |  |  |  |  |  |
| RI PULS | 26 | 30 | 434,00 | 50.540,00 | 25.258,23 |
| Laudato TV d.o.o. | 273 | 190 | 1.778,00 | 277.317,50 | 103.477,25 |
| LTV | 273 | 190 | 1.778,00 | 277.317,50 | 103.477,25 |
| Ostvarivanje prava građana na javno informiranje |  |  |  |  |  |
| Izdvojeno | 211 | 40 | 490,00 | 110.000,00 | 28.517,35 |
| Poticanje kulturne raznolikosti i njegovanje baštine |  |  |  |  |  |
| Svi za stol | 20 | 60 | 469,00 | 82.167,50 | 27.295,18 |
| Poticanje kvalitetnih programa za djecu i mlade kojima je cilj promicanje njihove dobrobiti |  |  |  |  |  |
| Generacija + | 20 | 45 | 434,00 | 44.850,00 | 25.258,23 |
| Promociju zdravlja i poticanje zdravstvene kulture |  |  |  |  |  |
| Dudo i prijatelji | 22 | 45 | 385,00 | 40.300,00 | 22.406,49 |
| NEZAVISNA TELEVIZIJA d.o.o. | 162 | 100 | 1.792,00 | 159.804,54 | 104.292,04 |
| NET | 162 | 100 | 1.792,00 | 159.804,54 | 104.292,04 |
| Podizanje svijesti javnosti o sposobnostima i doprinosu osoba s invaliditetom |  |  |  |  |  |
| KLJUČ ZDRAVLJA | 40 | 25 | 448,00 | 40.134,05 | 26.073,01 |
| Poticanje kulturne raznolikosti i njegovanje baštine |  |  |  |  |  |
| TURA KULTURE | 41 | 25 | 448,00 | 40.254,99 | 26.073,01 |
| Povijesno vjerodostojno prikazivanje Domovinskoga rata |  |  |  |  |  |
| DOMOVINI VJERNI | 40 | 25 | 448,00 | 38.066,03 | 26.073,01 |
| Razvoj odgoja i obrazovanja |  |  |  |  |  |
| STUDENTSKI GRAD | 41 | 25 | 448,00 | 41.349,47 | 26.073,01 |
| OAR d.o.o. | 426 | 90 | 2.121,00 | 216.326,00 | 123.439,42 |
| OSJEČKA TELEVIZIJA | 426 | 90 | 2.121,00 | 216.326,00 | 123.439,42 |
| Ostvarivanje prava građana na javno informiranje |  |  |  |  |  |
| DNEVNIK | 365 | 20 | 588,00 | 66.822,00 | 34.220,83 |
| Poticanje kulturne raznolikosti i njegovanje baštine |  |  |  |  |  |
| TO SMO MI | 28 | 25 | 518,00 | 46.182,00 | 30.146,92 |
| Povijesno vjerodostojno prikazivanje Domovinskoga rata |  |  |  |  |  |
| CRVENI FIĆO | 17 | 20 | 518,00 | 48.023,00 | 30.146,92 |
| Razvoj i poticanje programa medijske pismenosti |  |  |  |  |  |
| ZNAM ŠTO GLEDAM | 16 | 25 | 497,00 | 55.299,00 | 28.924,75 |
| OTVORENA TELEVIZIJA ZAGREB d.d. | 393 | 70 | 1.876,00 | 187.857,93 | 109.180,73 |
| OTV | 393 | 70 | 1.876,00 | 187.857,93 | 109.180,73 |
| Nacionalne manjine u Republici Hrvatskoj |  |  |  |  |  |
| MANJE JE VIŠE | 22 | 25 | 455,00 | 30.628,46 | 26.480,40 |
| Ostvarivanje prava građana na javno informiranje |  |  |  |  |  |
| NA KRAJU DANA | 306 | 5 | 546,00 | 96.195,41 | 31.776,48 |
| Razvoj umjetnosti |  |  |  |  |  |
| FRTALJ KULTURE | 43 | 15 | 455,00 | 30.731,93 | 26.480,40 |
| Zaštita okoliša |  |  |  |  |  |
| TRENUTAK ZA ČISTI KUTAK | 22 | 25 | 420,00 | 30.302,13 | 24.443,45 |
| SJEVER SJEVEROZAPAD d.o.o. | 362 | 70 | 2.030,00 | 182.000,00 | 118.143,34 |
| Televizija Zapad | 362 | 70 | 2.030,00 | 182.000,00 | 118.143,34 |
| Ostvarivanje prava građana na javno informiranje |  |  |  |  |  |
| VIJESTI | 261 | 10 | 518,00 | 50.000,00 | 30.146,92 |
| Poticanje kulturne raznolikosti i njegovanje baštine |  |  |  |  |  |
| KULTURAMA | 52 | 10 | 504,00 | 46.000,00 | 29.332,14 |
| Poticanje kvalitetnih programa za djecu i mlade kojima je cilj promicanje njihove dobrobiti |  |  |  |  |  |
| VELIKI I MALI | 23 | 25 | 504,00 | 43.000,00 | 29.332,14 |
| Poticanje stvaralaštva na narječjima hrvatskoga jezika |  |  |  |  |  |
| KAK JE LEPI NAŠ KAJ | 26 | 25 | 504,00 | 43.000,00 | 29.332,14 |
| SLAVONSKO-BRODSKA TELEVIZIJA d.o.o. | 376 | 87 | 2.023,00 | 143.545,89 | 117.735,93 |
| SBTV | 376 | 87 | 2.023,00 | 143.545,89 | 117.735,93 |
| Ostvarivanje prava građana na javno informiranje |  |  |  |  |  |
| DNEVNIK | 260 | 22 | 560,00 | 47.461,17 | 32.591,26 |
| Poticanje kulturne raznolikosti i njegovanje baštine |  |  |  |  |  |
| BROD KULTURE | 46 | 30 | 483,00 | 33.132,02 | 28.109,96 |
| Poticanje stvaralaštva na narječjima hrvatskoga jezika |  |  |  |  |  |
| LIPA MOJA SLAVONIJA | 46 | 15 | 476,00 | 31.684,13 | 27.702,57 |
| Razvoj odgoja i obrazovanja |  |  |  |  |  |
| BOLJI SVIJET | 24 | 20 | 504,00 | 31.268,57 | 29.332,14 |
| Tele-5 d.o.o. | 363 | 100 | 1.925,00 | 160.000,00 | 112.032,46 |
| Libertas televizija | 363 | 100 | 1.925,00 | 160.000,00 | 112.032,46 |
| Ostvarivanje prava građana na javno informiranje |  |  |  |  |  |
| Vijesti Libertas Televizije | 261 | 25 | 560,00 | 73.000,00 | 32.591,26 |
| Poticanje kulturne raznolikosti i njegovanje baštine |  |  |  |  |  |
| Spjegaj mi | 34 | 25 | 462,00 | 30.000,00 | 26.887,79 |
| Promociju zdravlja i poticanje zdravstvene kulture |  |  |  |  |  |
| Južna tribina | 34 | 25 | 448,00 | 28.000,00 | 26.073,01 |
| Razvoj umjetnosti |  |  |  |  |  |
| Galerija | 34 | 25 | 455,00 | 29.000,00 | 26.480,40 |
| TELEVIZIJA DALMACIJA d.o.o. | 191 | 145 | 1.799,00 | 204.061,43 | 104.699,43 |
| TELEVIZIJA DALMACIJA | 191 | 145 | 1.799,00 | 204.061,43 | 104.699,43 |
| Ostvarivanje prava građana na javno informiranje |  |  |  |  |  |
| DALMACIJA INFO PLUS (uz prijevod na znakovni jezik) | 48 | 40 | 469,00 | 56.827,67 | 27.295,18 |
| Promociju zdravlja i poticanje zdravstvene kulture |  |  |  |  |  |
| ZDRAVI BILI (uz prijevod na znakovni jezik) | 47 | 35 | 441,00 | 46.113,00 | 25.665,62 |
| Razvoj odgoja i obrazovanja |  |  |  |  |  |
| ŠKOLSKI PRIMJER (uz prijevod na znakovni jezik) | 48 | 35 | 441,00 | 49.440,64 | 25.665,62 |
| Razvoj umjetnosti |  |  |  |  |  |
| UMJETNOST (uz prijevod na znakovni jezik) | 48 | 35 | 448,00 | 51.680,12 | 26.073,01 |
| TELEVIZIJA JADRAN d.o.o. | 345 | 115 | 1.883,00 | 160.825,50 | 109.588,12 |
| TV JADRAN | 345 | 115 | 1.883,00 | 160.825,50 | 109.588,12 |
| Ostvarivanje prava građana na javno informiranje |  |  |  |  |  |
| VIJESTI TELEVIZIJE JADRAN | 250 | 25 | 525,00 | 61.012,27 | 30.554,31 |
| Poticanje razvoja svijesti o ravnopravnosti spolova i drugih najviših vrednota ustavnoga poretka |  |  |  |  |  |
| OSVRT (MO) | 20 | 30 | 455,00 | 34.599,92 | 26.480,40 |
| Povijesno vjerodostojno prikazivanje Domovinskoga rata |  |  |  |  |  |
| NA PRVOJ CRTI | 25 | 30 | 483,00 | 31.413,02 | 28.109,96 |
| Razvoj odgoja i obrazovanja |  |  |  |  |  |
| VELIKI JUDI | 50 | 30 | 420,00 | 33.800,29 | 24.443,45 |
| TV NOVA d.o.o. | 381 | 100 | 2.051,00 | 175.000,00 | 119.365,50 |
| TV NOVA | 381 | 100 | 2.051,00 | 175.000,00 | 119.365,50 |
| Nacionalne manjine u Republici Hrvatskoj |  |  |  |  |  |
| COMUNITA | 44 | 25 | 504,00 | 35.000,00 | 29.332,14 |
| Ostvarivanje prava građana na javno informiranje |  |  |  |  |  |
| VIJESTI ISTRE I KVARNERA | 249 | 25 | 546,00 | 70.000,00 | 31.776,48 |
| Poticanje kvalitetnih programa za djecu i mlade kojima je cilj promicanje njihove dobrobiti |  |  |  |  |  |
| MALI SVIJET | 44 | 25 | 476,00 | 35.000,00 | 27.702,57 |
| Razvoj umjetnosti |  |  |  |  |  |
| ART CLUB | 44 | 25 | 525,00 | 35.000,00 | 30.554,31 |
| VTV – VARAŽDINSKA TELEVIZIJA d.o.o. | 373 | 110 | 2.142,00 | 146.916,28 | 124.661,58 |
| VARAŽDINSKA TELEVIZIJA | 373 | 110 | 2.142,00 | 146.916,28 | 124.661,58 |
| Ostvarivanje prava građana na javno informiranje |  |  |  |  |  |
| VTV DNEVNIK | 313 | 20 | 588,00 | 50.708,31 | 34.220,83 |
| Podizanje svijesti javnosti o sposobnostima i doprinosu osoba s invaliditetom |  |  |  |  |  |
| PRAVI SMJER | 20 | 30 | 546,00 | 31.893,40 | 31.776,48 |
| Poticanje stvaralaštva na narječjima hrvatskoga jezika |  |  |  |  |  |
| KAJKAVCI | 20 | 30 | 532,00 | 32.225,55 | 30.961,70 |
| Razvoj umjetnosti |  |  |  |  |  |
| KULTURNI MAGAZIN | 20 | 30 | 476,00 | 32.089,02 | 27.702,57 |
| VTV d.o.o. | 289 | 90 | 1.582,00 | 190.000,00 | 92.070,31 |
| PLAVA TELEVIZIJA | 289 | 90 | 1.582,00 | 190.000,00 | 92.070,31 |
| Ostvarivanje prava građana na javno informiranje |  |  |  |  |  |
| DNEVNIK | 250 | 15 | 469,00 | 85.800,00 | 27.295,18 |
| Podizanje svijesti javnosti o sposobnostima i doprinosu osoba s invaliditetom |  |  |  |  |  |
| I MI SMO TU | 13 | 25 | 371,00 | 35.900,00 | 21.591,71 |
| Poticanje kulturne raznolikosti i njegovanje baštine |  |  |  |  |  |
| OD DVORA DO DVORA | 13 | 25 | 371,00 | 33.200,00 | 21.591,71 |
| Povijesno vjerodostojno prikazivanje Domovinskoga rata |  |  |  |  |  |
| NAKON BOJIŠNICE | 13 | 25 | 371,00 | 35.100,00 | 21.591,71 |
| VTV d.o.o. | 429 | 109 | 2.058,00 | 219.900,00 | 119.772,88 |
| PLAVA VINKOVAČKA | 429 | 109 | 2.058,00 | 219.900,00 | 119.772,88 |
| Ostvarivanje prava građana na javno informiranje |  |  |  |  |  |
| DNEVNIK | 365 | 15 | 560,00 | 100.500,00 | 32.591,26 |
| Podizanje svijesti javnosti o sposobnostima i doprinosu osoba s invaliditetom |  |  |  |  |  |
| BEZ GRANICA | 13 | 25 | 483,00 | 38.800,00 | 28.109,95 |
| Poticanje kvalitetnih programa za djecu i mlade kojima je cilj promicanje njihove dobrobiti |  |  |  |  |  |
| TKO ZNA, ZNA | 38 | 24 | 504,00 | 40.200,00 | 29.332,14 |
| Povijesno vjerodostojno prikazivanje Domovinskoga rata |  |  |  |  |  |
| DOMOVNICA | 13 | 45 | 511,00 | 40.400,00 | 29.739,53 |
| Ukupno | 4937 | 1575 | 28.161,00 | 3.305.373,57 | 1.638.933,11 |

Nakladnicima radija i neprofitnog radija dodijeljena su sredstva Fonda za poticanje pluralizma i raznovrsnosti elektroničkih medija kako slijedi:

|  |  |  |  |  |  |
| --- | --- | --- | --- | --- | --- |
| Nakladnici radija i neprofitnog radija | Broj planiranih emitiranja | Trajanje emisija | Bodovi | Tražena sredstva (€) | Dodijeljena sredstva (€) |
| Antenna d.o.o. |  |  |  |  |  |
| ANTENA ZADAR | 368 | 75 | 1638 | 160.000,00 | 11.152,54 |
| Podizanje svijesti javnosti o sposobnostima i doprinosu osoba s invaliditetom |  |  |  |  |  |
| Bez granica | 39 | 20 | 378 | 40.000,00 | 2.573,66 |
| Poticanje kulturne raznolikosti i njegovanje baštine |  |  |  |  |  |
| Otočne minute | 38 | 20 | 378 | 40.000,00 | 2.573,66 |
| Razvoj umjetnosti |  |  |  |  |  |
| Ritam grada | 238 | 15 | 497 | 40.000,00 | 3.383,89 |
| Zaštita okoliša |  |  |  |  |  |
| Zeleni mikrofon | 53 | 20 | 385 | 40.000,00 | 2.621,33 |
| HRVATSKI KATOLIČKI RADIO |  |  |  |  |  |
| HRVATSKI KATOLIČKI RADIO | 80 | 125 | 2198 | 34.000,00 | 14.965,39 |
| Poticanje posebnih kulturnih projekata i manifestacija |  |  |  |  |  |
| STOLJEĆA HRVATSKE KNJIŽEVNOSTI | 20 | 15 | 476 | 7.500,00 | 3.240,91 |
| Povijesno vjerodostojno prikazivanje Domovinskoga rata |  |  |  |  |  |
| DOMOLJUBNE MINUTE – DOGAĐAJ TJEDNA | 20 | 20 | 560 | 8.500,00 | 3.812,84 |
| Promociju zdravlja i poticanje zdravstvene kulture |  |  |  |  |  |
| U ZDRAVLJU I BOLESTI | 20 | 40 | 581 | 10.000,00 | 3.955,82 |
| Razvoj umjetnosti |  |  |  |  |  |
| KLASIČNI VRT | 20 | 50 | 581 | 8.000,00 | 3.955,82 |
| HRVATSKI RADIO OTOČAC d.o.o. |  |  |  |  |  |
| HRVATSKI RADIO OTOČAC | 75 | 105 | 2023 | 23.900,00 | 13.773,87 |
| Ostvarivanje prava građana na javno informiranje |  |  |  |  |  |
| GACKOM ZAJEDNO | 39 | 45 | 553 | 7.420,00 | 3.765,18 |
| Poticanje kulturne raznolikosti i njegovanje baštine |  |  |  |  |  |
| HEREDITAS – emisija o baštini Otočca i Gacke | 12 | 20 | 497 | 5.490,00 | 3.383,89 |
| Promociju zdravlja i poticanje zdravstvene kulture |  |  |  |  |  |
| ZDRAVITON | 12 | 20 | 476 | 5.410,00 | 3.240,91 |
| Razvoj i poticanje programa medijske pismenosti |  |  |  |  |  |
| MEDIJSKO RAZOTKRIVANJE | 12 | 20 | 497 | 5.580,00 | 3.383,89 |
| OBITELJSKI RADIO IVANIĆ d.o.o. |  |  |  |  |  |
| RADIO IVANIĆ GRAD | 80 | 120 | 1484 | 7.385,61 | 7.293,68 |
| Podizanje svijesti javnosti o sposobnostima i doprinosu osoba s invaliditetom |  |  |  |  |  |
| RAZLIKE NISU VAŽNE | 10 | 30 | 364 | 1.246,35 | 1.246,35 |
| Poticanje kulturne raznolikosti i njegovanje baštine |  |  |  |  |  |
| O BAŠTINI S PRIJATELJIMA BAŠTINE | 10 | 30 | 364 | 1.246,35 | 1.246,35 |
| Poticanje kvalitetnih programa za djecu i mlade kojima je cilj promicanje njihove dobrobiti |  |  |  |  |  |
| DJECA I MLADI NA RADIJU | 30 | 15 | 364 | 2.131,99 | 2.131,99 |
| Razvoj odgoja i obrazovanja |  |  |  |  |  |
| Agroval na 99,4 | 30 | 45 | 392 | 2.760,92 | 2.668,99 |
| RADIO KAJ d.o.o. |  |  |  |  |  |
| RADIO KAJ | 443 | 85 | 2128 | 52.109,27 | 14.488,77 |
| Ostvarivanje prava građana na javno informiranje |  |  |  |  |  |
| KAJ JE AKTUALNO | 365 | 10 | 616 | 31.467,81 | 4.194,12 |
| Poticanje kulturne raznolikosti i njegovanje baštine |  |  |  |  |  |
| KAJ VU DUŠI | 38 | 30 | 532 | 10.312,02 | 3.622,19 |
| Poticanje posebnih kulturnih projekata i manifestacija |  |  |  |  |  |
| KAJKAVSKI MANIFEST | 20 | 30 | 518 | 5.153,43 | 3.526,87 |
| Poticanje stvaralaštva na narječjima hrvatskoga jezika |  |  |  |  |  |
| U OZRAČJU KAJA | 20 | 15 | 462 | 5.176,01 | 3.145,59 |
| RADIO ORAHOVICA d.o.o. |  |  |  |  |  |
| RADIO ORAHOVICA | 88 | 120 | 1694 | 30.000,00 | 11.533,84 |
| Ostvarivanje prava građana na javno informiranje |  |  |  |  |  |
| OBJAVILI OVOGA TJEDNA | 52 | 30 | 476 | 15.000,00 | 3.240,91 |
| Povijesno vjerodostojno prikazivanje Domovinskoga rata |  |  |  |  |  |
| BLIŽE BRANITELJIMA | 12 | 30 | 392 | 5.000,00 | 2.668,99 |
| Promociju zdravlja i poticanje zdravstvene kulture |  |  |  |  |  |
| HRANOM DO ZDRAVLJA | 12 | 30 | 420 | 5.000,00 | 2.859,63 |
| Razvoj odgoja i obrazovanja |  |  |  |  |  |
| VELIKI ODMOR | 12 | 30 | 406 | 5.000,00 | 2.764,31 |
| RADIO SENJ d.o.o. |  |  |  |  |  |
| RADIO SENJ | 42 | 80 | 1967 | 20.000,00 | 13.392,58 |
| Podizanje svijesti javnosti o sposobnostima i doprinosu osoba s invaliditetom |  |  |  |  |  |
| I MI SMO TU | 10 | 20 | 483 | 5.000,00 | 3.288,57 |
| Poticanje kulturne raznolikosti i njegovanje baštine |  |  |  |  |  |
| BAŠTINA | 10 | 20 | 504 | 5.000,00 | 3.431,55 |
| Poticanje posebnih kulturnih projekata i manifestacija |  |  |  |  |  |
| SENJSKI ĐIR | 12 | 20 | 504 | 5.000,00 | 3.431,55 |
| Zaštita okoliša |  |  |  |  |  |
| SUNČANI SAT | 10 | 20 | 476 | 5.000,00 | 3.240,91 |
| RADIO STAR TV d.o.o. |  |  |  |  |  |
| RADIO EUROSTAR | 312 | 100 | 1918 | 24.000,00 | 13.058,96 |
| Ostvarivanje prava građana na javno informiranje |  |  |  |  |  |
| GOST PETKOM | 44 | 30 | 476 | 6.000,00 | 3.240,91 |
| Poticanje kulturne raznolikosti i njegovanje baštine |  |  |  |  |  |
| JAVLJANJE IZ GRADOVA I OPĆINA | 180 | 10 | 504 | 6.000,00 | 3.431,55 |
| Poticanje razvoja svijesti o ravnopravnosti spolova i drugih najviših vrednota ustavnoga poretka |  |  |  |  |  |
| JEDNAKO JE JEDNAKO | 44 | 30 | 476 | 6.000,00 | 3.240,91 |
| Razvoj odgoja i obrazovanja |  |  |  |  |  |
| MUKE PO MAMI, TATI I MATI | 44 | 30 | 462 | 6.000,00 | 3.145,59 |
| YAMMAT d.o.o. |  |  |  |  |  |
| yammat FM | 312 | 105 | 2079 | 75.622,82 | 14.155,17 |
| Ostvarivanje prava građana na javno informiranje |  |  |  |  |  |
| VIJESTI DANA | 205 | 10 | 595 | 26.569,47 | 4.051,14 |
| Podizanje svijesti javnosti o sposobnostima i doprinosu osoba s invaliditetom |  |  |  |  |  |
| RADIO AKTIVITET | 35 | 25 | 490 | 20.567,01 | 3.336,23 |
| Poticanje razvoja svijesti o ravnopravnosti spolova i drugih najviših vrednota ustavnoga poretka |  |  |  |  |  |
| TJEDNI INTERVJU TJEDNA | 36 | 40 | 490 | 14.202,46 | 3.336,23 |
| Razvoj i poticanje programa medijske pismenosti |  |  |  |  |  |
| AFTERSHOCK | 36 | 30 | 504 | 14.283,88 | 3.431,57 |
| Ukupno | 1800 | 915 | 17129 | 427.017,70 | 113.814,80 |

II. Pružatelji medijskih usluga iz točke I. izreke ove Odluke dužni su s Agencijom za elektroničke medije potpisati Ugovor o dodjeli sredstava Fonda za poticanje pluralizma i raznovrsnosti elektroničkih medija u roku od 60 dana od dana izvršnosti ove Odluke.

S ponuditeljem se ne može sklopiti ugovor o dodjeli sredstava Fonda ako najkasnije na dan potpisa ugovora:

– Ponuditelj ne dostavi sredstvo osiguranja dodijeljenih sredstava i

– Ponuditelj ne dostavi obrazac o bonitetu BON 2 ili potvrdu o solventnosti, obrazac SOL2, kojim se dokazuje sposobnost za plaćanje.

III. Pružatelji medijskih usluga iz točke I. izreke ove Odluke dužni su dodijeljena sredstva upotrijebiti prema ovoj Odluci i prijavi na Javni natječaj broj 5/24 za raspodjelu sredstava Fonda za poticanje pluralizma i raznovrsnosti elektroničkih medija – nakladnika neprofitne televizije i nakladnika televizije na lokalnoj i regionalnoj razini.

IV. Agencija za elektroničke medije će ukupno dodijeljena sredstva isplatiti na žiro-račun pružatelja medijskih usluga iz točke I. izreke ove Odluke i to na način:

– 80 % ukupno dodijeljenih sredstava isplaćuje u roku od 20 dana od dana potpisivanja Ugovora o dodjeli sredstava,

– 20 % ukupno dodijeljenih sredstava u roku od 20 dana od dana prihvaćanja pravdanja dodijeljenih sredstava.

Isplata iz prethodnog stavka uvjetuje se time da su podmirene financijske obveze prema državnom proračunu (koncesijske naknade) i/ili Agenciji za elektroničke medije, da Pružatelj medijske usluge mora imati opravdana sva dodijeljena sredstva iz ranije realiziranih natječaja dodijeljenih sredstava Fonda i ne može biti u postupku povrata ranije dodijeljene potpore.

V. Pružatelji medijskih usluga dužni su do 31. prosinca 2025. godine proizvesti i objaviti programe sukladno Prijavi na natječaj i količinama sukladno Prijavi i Ugovoru o dodjeli sredstava, a snimke proizvedenog i objavljenog programa/sadržaja koje će se poticati sredstvima Fonda čuvati do donošenja odluke o pravdanju sredstava Fonda. Kod pravdanja emisija iz točke VII. izreke ove Odluke, uz datum objave određene emisije, navodi se i tema/teme koje su obrađivane.

VI. Pružatelji medijskih usluga iz točke I. ove Odluke dužni su sve proizvedene i objavljene programe/sadržaje na kraju označiti da su sufinancirani sredstvima Fonda za poticanje pluralizma i raznovrsnosti elektroničkih medija.

VII. Pružatelji medijskih usluga iz točke I. izreke ove Odluke dužni su do 11. siječnja 2026. godine dostaviti programsko izvješće, a do 28. veljače 2026. godine financijsko izvješće o namjenskom trošenju odobrenih sredstava i ostvarivanja programa za koja su dodijeljena.

VIII. Izvješće iz točke VII. izreke ove Odluke Pružatelji medijskih usluga su dužni dostaviti putem web-aplikacije koja se nalazi na internetskoj stranici Agencije.

IX. Pružatelji medijskih usluga iz točke I. izreke ove Odluke, osim izvješća iz točke VII. izreke ove Odluke, dužni su Agenciji za elektroničke medije omogućiti nesmetano praćenje trošenja odobrenih sredstava Fonda za poticanje pluralizma i raznovrsnosti elektroničkih medija i ostvarivanje svakog pojedinog programa i u okviru redovitog nadzora nad poštivanjem programskih načela i obveza i u okviru izravnog nadzora.

X. Radi analize učinkovitosti dodijeljenih potpora, u ugovorima o dodjeli sredstava Fonda osigurat će se mehanizmi praćenja dosega i učinkovitosti dodijeljenih potpora, prema izboru Agencije za elektroničke medije. Agencija će provoditi ova istraživanja na prikladan način, vodeći računa o načelu razmjernosti. Troškove analize snosi Agencija, uz obvezu suradnje ponuditelja na provedbi istih.

Pristanak na praćenje dosega i učinkovitosti dodijeljenih potpora primatelji potpore daju sklapanjem ugovora o dodjeli sredstava. Kršenje ove ugovorne odredbe može dovesti do raskida ugovora i povrata dodijeljenih sredstava.

XI. Agencija za elektroničke medije ovlaštena je u svakom trenutku od Pružatelja medijske usluge iz točke I. izreke ove Odluke zatražiti i očitovanje o poštivanju dinamike realizacije i namjene dodijeljenih sredstava i/ili u tu svrhu obaviti izvanredni ili izravni nadzor.

XII. Pružatelji medijskih usluga iz točke I. izreke ove Odluke dužni su prilikom potpisivanja Ugovora o dodijeli sredstava dostaviti valjane bjanko zadužnice radi osiguranja tražbine Agencije za elektroničke medije u iznosu ukupno dodijeljenih sredstava.

XIII. Agencija za elektroničke medije pridržava pravo ukidanja dijela ove Odluke u slučaju da Pružatelji medijskih usluga iz točke I. izreke ove Odluke ne ispune koju od obveza iz ove Odluke ili je ne ispuni u roku.

XIV. Pružatelji medijskih usluga iz točke I. izreke ove Odluke koji ne koriste odobrena sredstva ili ih koriste suprotno odredbama Pravilnika o Fondu za poticanje pluralizma i raznovrsnosti elektroničkih medija, odnosno ne ostvaruju programe ili ih ostvaruju suprotno odredbama tog Pravilnika te suprotno potpisanom ugovoru o dodjeli sredstava, dužni su po odluci Vijeća za elektroničke medije vratiti odobrena sredstva Fonda uvećana za iznos kamatne stope za iznos povrata državnih potpora sukladno odluci Komisije, počevši od dana korištenja državne potpore do povrata, u roku od trideset dana od dana dostave te odluke.

XV. Prijavama pružatelja medijskih usluga Croata d.o.o., Hrvatski radio Čakovec d.o.o., Hrvatski radio Karlovac d.o.o., Informativni centar Virovitica d.o.o., Novi radio-Zadar d.o.o., Radio Blato j.t.d., Radio Korčula j.t.d., Radio M – udruga mladeži Vela Luka j.t.d. te Val media d.o.o., nisu dodijeljena sredstva Fonda budući da ponuđeni projekti nisu dobili najmanje 50 % od ukupnog broja mogućih bodova prijavljenih projekata.

XVI. Prijave trgovačkih društava Televizija Slavonije i Baranje d.o.o. i Z1 Televizija d.o.o. odbacuju se.

Obrazloženje

Agencija za elektroničke medije objavila je Javni natječaj broj 5/24 za raspodjelu sredstava Fonda za poticanje pluralizma i raznovrsnosti elektroničkih medija – nakladnika neprofitne televizije i nakladnika televizije na lokalnoj i regionalnoj razini te neprofitnih nakladnika radija i nakladnika radija na lokalnoj i regionalnoj razini za 2025. godinu, klasa: UP/I-614-03/24-09/06, urbroj: 114-03/04-24-01 predmet kojeg je dodjela sredstava za poticanje produkcije, pretprodukcije i distribucije vlastitih audiovizualnih programa i sadržaja i proizvodnju radijskih programa i sadržaja nakladnika televizije i radija na lokalnoj i regionalnoj razini te nakladnika neprofitne televizije i radija koji su od javnog interesa, a osobito su važni za: ostvarivanje prava građana na javno informiranje, poticanje kulturne raznolikosti i njegovanje baštine, razvoj odgoja i obrazovanja, razvoj znanosti, razvoj umjetnosti, poticanje stvaralaštva na narječjima hrvatskoga jezika, poticanje posebnih kulturnih projekata i manifestacija, nacionalne manjine u Republici Hrvatskoj, poticanje razvoja svijesti o ravnopravnosti spolova i drugih najviših vrednota ustavnoga poretka, poticanje svijesti o ravnopravnosti rodnih identiteta i spolnoj orijentaciji, poticanje kvalitetnih programa za djecu i mlade kojima je cilj promicanje njihove dobrobiti, podizanje svijesti javnosti o sposobnostima i doprinosu osoba s invaliditetom, kao i promicanje i poštovanje njihovih prava i dostojanstva uključujući borbu protiv stereotipa, predrasuda i štetnih postupaka prema osobama s invaliditetom, povijesno vjerodostojno prikazivanje Domovinskoga rata, razvoj i poticanje programa medijske pismenosti, zaštitu okoliša, promociju zdravlja i poticanje zdravstvene kulture.

Predmetni javni natječaj je objavljen i na internetskim stranicama Agencije za elektroničke medije, a rok za dostavu prijava je iznosio 30 dana od dana objave javnog natječaja u »Narodnim novinama«.

Prijave na javni natječaj podnijelo je 17 nakladnika televizije te 18 nakladnika radija i nakladnika neprofitnog radija.

Prijava s dokumentacijom dostavljala se je putem web-aplikacije koju je nakon dovršetka prijave trebalo dostaviti u 1 (jednom) papirnatom primjerku – izvornik s potpisom odgovorne osobe. Izvornik, koji je morao biti identičan tiskanom primjerku, dostavljao se u jednom primjerku u elektroničkom obliku na odgovarajućem prijenosnom mediju. Pod elektroničkim oblikom prijave podrazumijevala se digitalizirana verzija svih dokumenata koji se dostavljaju u tiskanom obliku te je ponuditelj trebao nastojati da elektronički oblik bude u PDF formatu.

Dokumentacija se obvezatno sastojala od izvatka iz sudskog registra ili drugog propisanog registra u Republici Hrvatskoj, potvrde nadležne porezne uprave o nepostojanju duga vezano za porezne obveze i obveze za mirovinsko i zdravstveno osiguranje, izjave, ovjerene kod javnog bilježnika, da podnositelju i osobi ovlaštenoj po zakonu za zastupanje nije izrečena pravomoćna osuđujuća presuda za jedno ili više sljedećih kaznenih djela: sudjelovanje u zločinačkoj organizaciji, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona članka 333. (udruživanje za počinjenje kaznenih djela), iz Kaznenog zakona, korupciju, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona, prijevaru, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona, terorizam ili kaznena djela povezana s terorističkim aktivnostima, na temelju članka 97. (terorizam) članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona, pranje novca ili financiranje terorizma, na temelju članka 98. (financiranje terorizma) i članka 265. (pranje novca) Kaznenog zakona članka 279. (pranje novca) iz Kaznenog zakona, dječji rad ili druge oblike trgovanja ljudima, na temelju članka 106. (trgovanje ljudima) Kaznenog zakona članka 175. (trgovanje ljudima i ropstvo) iz Kaznenog zakona, izjavu da nakladnik nije poduzetnik u teškoćama u smislu odredbe čl. 2.2. Komunikacije Komisije Smjernice o državnim potporama za sanaciju i restrukturiranje nefinancijskih poduzetnika u teškoćama (Službeni list Europske unije br. 2014/C 249/01.) čija je valjanost produljena Komunikacijom Komisije o produljenju i izmjenama Smjernica za regionalne potpore za 2014. – 2020., Smjernica o državnim potporama za promicanje rizičnih financijskih ulaganja, Smjernica o državnim potporama za zaštitu okoliša i energiju za razdoblje 2014. – 2020., Smjernica o državnim potporama za sanaciju i restrukturiranje nefinancijskih poduzetnika u teškoćama, Komunikacije Komisije »Kriteriji za analizu jesu li državne potpore za promicanje provedbe važnih projekata od zajedničkog europskog interesa spojive s unutarnjim tržištem«, Komunikacije Komisije »Okvir Zajednice za državne potpore za istraživanje i razvoj i inovacije« i Komunikacije Komisije državama članicama o primjeni članaka 107. i 108. Ugovora o funkcioniranju Europske unije na kratkoročno osiguranje izvoznih kredita 2020/C 224/02, dokumenta izdanog od bankarskih ili drugih financijskih institucija kojim se dokazuje sposobnost za plaćanje na dan podnošenja prijave te statut medija, ako ponuditelj u ranijem postupku prijave za dodjelu sredstava Fonda za poticanje pluralizma i raznovrsnosti elektroničkih medija nije dostavio statut medija – ako je ponuditelj u ranijem postupku prijave za dodjelu sredstava Fonda za poticanje pluralizma i raznovrsnosti elektroničkih medija dostavio statut medija, dostavlja izjavu potpisanu od ovlaštene osobe da ima statut medija te od kada je na snazi u nepromijenjenom obliku.

Navedene isprave nisu smjele biti starije od 60 dana od dana objave javnog natječaja u »Narodnim novinama«.

Prema uvjetima raspisanog Javnog natječaja, sredstva Fonda ne mogu se dodijeliti:

– pružateljima medijskih usluga iz članka 6. stavak 1. Pravilnika o fondu za poticanje pluralizma i raznovrsnosti elektroničkih medija (»Narodne novine«, br. 84/22; dalje u tekstu Pravilnik) za koje je raspisan ovaj natječaj, a kojima je Vijeće za elektroničke medije (dalje u tekstu: Vijeće) privremeno oduzelo koncesiju i/ili izreklo opomenu u prethodna 24 mjeseca i/ili onima koji su u prethodna 24 mjeseca, računajući od dana objave natječaja u »Narodnim novinama«, prekršajno kažnjeni na temelju pravomoćne sudske odluke zbog kršenja odredbi ovoga Zakona,

– ponuditeljima koji nemaju statut medija,

– ponuditeljima koji ispunjavaju uvjete iz odredbe članka 2.2. Komunikacija Komisije Smjernice o državnim potporama za sanaciju i restrukturiranje nefinancijskih poduzetnika u teškoćama (SL L br. 2014/C 249/01) čija je valjanost produljena Komunikacijom Komisije o produljenju i izmjenama Smjernica za regionalne potpore za 2014. – 2020., Smjernica o državnim potporama za promicanje rizičnih financijskih ulaganja, Smjernica o državnim potporama za zaštitu okoliša i energiju za razdoblje 2014. – 2020., Smjernica o državnim potporama za sanaciju i restrukturiranje nefinancijskih poduzetnika u teškoćama, Komunikacije Komisije »Kriteriji za analizu jesu li državne potpore za promicanje provedbe važnih projekata od zajedničkog europskog interesa spojive s unutarnjim tržištem«, Komunikacije Komisije »Okvir Zajednice za državne potpore za istraživanje i razvoj i inovacije« i Komunikacije Komisije državama članicama o primjeni članaka 107. i 108. Ugovora o funkcioniranju Europske unije na kratkoročno osiguranje izvoznih kredita 2020/C 224/02,

– ponuditeljima kojima je naložen povrat nezakonite državne potpore ili prema kojima postoje potraživanja po osnovi odluka o povratu sredstava Fonda iz ranijih razdoblja.

Sredstva Fonda dodjeljuju se u obliku državnih potpora sukladno člancima 1. do 12., te 53. i 54. Uredbe Komisije (EU) br. 651/2014 оd 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora (SL L 187, 26. 6. 2014.), Uredbom Komisije (EU) 2017/1084 od 14. lipnja 2017. o izmjeni Uredbe (EU) br. 651/2014 u vezi s potporama za infrastrukture luka i zračnih luka, pragova za prijavu potpora za kulturu i očuvanje baštine i za potpore za sportsku i višenamjensku rekreativnu infrastrukturu te regionalnih operativnih programa potpora za najudaljenije regije i o izmjeni Uredbe (EU) br. 702/2014 u vezi s izračunavanjem prihvatljivih troškova (SL L 156, 20. 6. 2017.), Uredbom Komisije (EU) 2020/972 оd 2. srpnja 2020. o izmjeni Uredbe (EU) br. 1407/2013 u pogledu njezina produljenja i o izmjeni Uredbe (EU) br. 651/2014 u pogledu njezina produljenja i odgovarajućih prilagodbi (SL L 215, 7. 7. 2020.), Uredbom Komisije (EU) 2021/1237 od 23. srpnja 2021. o izmjeni Uredbe (EU) br. 651/2014 o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora (SL L 270, 29. 7. 2021.) i Uredbom Komisije (EU) 2023/1315 od 23. lipnja 2023. o izmjeni Uredbe (EU) br. 651/2014 o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora i Uredbe (EU) 2022/2473 o proglašenju određenih kategorija potpora poduzetnicima koji se bave proizvodnjom, preradom i stavljanjem na tržište proizvoda ribarstva i akvakulture spojivima s unutarnjim tržištem u primjeni članaka 107. i 108. Ugovora (dalje u tekstu: Uredba o općem skupnom izuzeću.) i ograničava se do 50 % opravdanih troškova za proizvodnju sadržaja i distribuciju audiovizualnih djela.

Iznimno, intenzitet potpore za audiovizualna djela može se povećati do 80 % prihvatljivih troškova za složene programa, to jest zahtjevna audiovizualna djela koja nisu ekonomski opravdana i koja nisu namijenjena za široku publiku, ako je program:

− namijenjen posebno ranjivim skupinama (osobama s invaliditetom, jednoroditeljskim obiteljima, nezaposlenim mladima, osobama treće životne dobi, ratnim veteranima, ženama žrtvama obiteljskog nasilja, Romima, ovisnicima o drogama, beskućnicima, prognanicima, izbjeglicama i povratnicima), do 30 %

− namijenjen osobama s intelektualnim poteškoćama, osobama oštećenog sluha, osobama oštećenog vida tako da je program posebno prilagođen tim ciljanim skupinama, do 30 %

− namijenjen očuvanju raznolikosti hrvatskog jezika i pisma, do 30 %

− namijenjen očuvanju jezika pripadnika nacionalne manjine i u potpunosti proizveden na jeziku pripadnika nacionalne manjine, do 30 %

− namijenjen očuvanju tradicijske posebnosti, do 30 %

− namijenjen projektima suvremenog kulturnog izričaja, do 30 %

− namijenjen razvoju civilnog društva, do 30 %.

Državne potpore, koje se dodjeljuju na temelju ovog Programa za radijske programe i sadržaje ne smiju premašiti iznos jedan milijun eura po godini i korisniku. Kod državnih potpora, intenzitet potpore ne smije prelaziti 50 % opravdanih troškova za radijske programe i sadržaje.

Potporama temeljem provedenog Javnog natječaja podupire se kulturni proizvod. Radi izbjegavanja očitih pogrešaka pri određivanju kulturnog proizvoda, uspostavljeni se učinkoviti postupci i osobe, kojima je povjeren odabir i provjera u skladu s utvrđenim popisom kulturnih kriterija. Članovi Vijeća ocjenjuju kvalifikacijski test, a da bi projekt zadovoljio kvalifikacijski test, mora ostvariti minimalno 16 bodova od ukupno 30 mogućih bodova. Spomenuti kulturni kriteriji su: program je od interesa za opći odnosno lokalni ili regionalni kulturni razvitak; program se bavi suvremenim kulturnim temama i/ili sadržajima (primjerice političkog, društvenog i sličnog kulturnog sadržaja); program se objavljuje na hrvatskom ili jednom od jezika nacionalnih manjina u Republici Hrvatskoj.

Važenje Programa dodjele sredstava Fonda za poticanje pluralizma i raznovrsnosti elektroničkih medija je do 31. prosinca 2026.

Vijeće je analiziralo i ocjenjivalo predložene programe pojedinog podnositelja sukladno kriterijima za dodjelu potpore koji su propisani Zakonom o elektroničkim medijima, Pravilnikom o Fondu za poticanje pluralizma i raznovrsnosti elektroničkih medija te Javnim natječajem broj 5/24 te obuhvaćaju:

1. Značenje programa, za realizaciju tema iz članka 6. Pravilnika

U kojoj mjeri su tema i sadržaj prijave odnosno programsko usmjerenje sadržaja važni za javni interes, pridonose li otvaranju važnih društvenih tema, ispunjavaju li potrebe društva ili lokalne zajednice, pridonose li razumijevanju i poštivanju različitosti, te kulturne raznolikosti, pridonose li poštivanju i promicanju temeljnih ljudskih prava, koliko su usmjereni na razvoj kritičkog mišljenja i uspostavu javnog dijaloga, te pridonose li sadržajnom medijskom pluralizmu (Od 0 do 30 bodova).

2. Kvaliteta i sadržajna inovativnost ponuđenog programa

U kojoj mjeri sadržaji zadovoljavaju kvalitetom, koliko su inovativni i autentični, odnosno koliko poštuju kriterije aktualnosti, analitičnosti, točnosti, relevantnosti, raznovrsnosti, te medijskog i novinarskog profesionalizma i etike. Ocjenjuje se u kojoj se mjeri koristi produkcijski pristup, specifični medijski elementi (jingleovi/špice, raznovrsni audio efekti, programske najave), koliko se upotrebljavaju različiti novinarski oblici/forme (vijest, izvještaj, reportaža, intervju, izjava, satira), kakva je dinamika objavljivanja (dnevna, tjedna, mjesečna, po posebnoj ponudi itd.) te koliko su prijavljeni troškovi sukladni aktualnim cijenama na tržištu (od 0 do 25 bodova).

3. Interes za opći, odnosno lokalni ili regionalni kulturni razvitak

U kojoj su mjeri sadržaji usklađeni s potrebama ciljanih publika, koliko su orijentirani na opći lokalni ili regionalni kulturni razvitak, te koliko su sukladni interesima i preferencijama zainteresirane javnosti (od 0 do 20 bodova).

4. Dostupnost programa i sadržaja osobama s invaliditetom

U kojoj su mjeri sadržaji prilagođeni osobama s oštećenjem vida i sluha korištenjem podnaslova, znakovnog jezika, zvučnog opisa ili tekstualnog prevođenja (od 0 do 15 bodova).

5. Broj zaposlenika i vanjskih suradnika

Koliko je osoba i tvrtki angažiranih na projektima Fonda, te iznosi isplaćeni za plaće i honorare osoba angažiranih na sadržajima Fonda (od 0 do 10 bodova).

Prijavama pružatelja medijskih usluga Croata d.o.o., Hrvatski radio Čakovec d.o.o., Hrvatski radio Karlovac d.o.o., Informativni centar Virovitica d.o.o., Novi radio-Zadar d.o.o., Radio Blato j.t.d., Radio Korčula j.t.d., Radio M – udruga mladeži Vela Luka j.t.d. te Val media d.o.o., nisu dodijeljena sredstva Fonda budući da ponuđeni projekti nisu dobili najmanje 50 % od ukupnog broja mogućih bodova prijavljenih projekata.

Prijave trgovačkih društava Televizija Slavonije i Baranje d.o.o. i Z1 Televizija d.o.o. odbačene su zbog toga što su navedenim trgovačkim društvima izrečene mjere privremenog oduzimanja koncesija i to odlukom Vijeća koja je donesena na 3-24 sjednici Vijeća održanoj 18. siječnja 2024. godine.

Pružatelji medijskih usluga iz točke I. izreke ove Odluke dostavili su pravodobne i potpune prijave koje su ispunjavale sve propisane uvjete te su im, nakon analize i ocjene prema članku 14. Pravilnika, dodijeljena sredstva Fonda razmjerno ukupnoj ocjeni i intenzitetu potpore iz članka 4. tog Pravilnika.

Slijedom iznesenog, na temelju odredbe članka 71. Zakona o elektroničkim medijima, članka 130. stavka 1. točke 2. i članka 150. Zakona o općem upravnom postupku (»Narodne novine«, broj 47/09 i 110/21), članka 11. stavka 4., članka 12., članka 13., članka 14., članka 17. i članka 18. Pravilnika odlučeno je kao u točki I. – XVI. izreke ove Odluke.

UPUTA O PRAVNOM LIJEKU

Protiv ove Odluke nije dopuštena žalba, ali se može pokrenuti upravni spor pred mjesno nadležnim upravnim sudom u roku od 30 dana od dana dostave odluke. Tužba se predaje sudu neposredno u pisanom obliku, usmeno na zapisnik ili se šalje poštom, odnosno dostavlja elektronički.

Klasa: UP/I-614-03/24-09/06
 Urbroj: 114-03/04-25-04
 Zagreb, 3. travnja 2025.

Vijeće za elektroničke medije
 Predsjednik Vijeća
 Josip Popovac, v. r.